ai4bharat/Pralekha huggingface dataset:
பிரதமர் அலுவலகம்
ஏதென்ஸில் இந்திய சமூகத்தினருடன் பிரதமர் கலந்துரையாடல்
பிரதமர் திரு. நரேந்திர மோடி 25.082023 அன்று ஏதென்ஸில் உள்ள ஏதென்ஸ் கன்சர்வேட்டரியில் இந்திய சமூகத்தினரிடையே உரையாற்றினார்.
பிரதமர் தமது உரையில், இந்தியா தற்போது அடைந்து வரும் முன்னெப்போதும் இல்லாத மாற்றங்களையும், பல்வேறு துறைகளில் ஏற்பட்டுள்ள முன்னேற்றங்களையும் எடுத்துரைத்தார். சந்திரயான் திட்டத்தின் வெற்றியை அவர் பாராட்டினார்.
இந்தியா-கிரீஸ் இடையிலான பன்முக உறவுகளை மேம்படுத்துவதில் கிரேக்கத்தில் உள்ள இந்திய சமூகத்தினரின் பங்களிப்பை எடுத்துரைத்த பிரதமர், இந்தியாவின் வளர்ச்சியில் ஒரு பகுதியாக இருக்குமாறு அவர்களைக் கேட்டுக் கொண்டார்.
பிரதமர் அலுவலகம்
‘தேர்வு வீரர்கள்’ புத்தகத்தின் புதுப்பிக்கப்பட்ட பதிப்பை பிரதமர் அறிவித்தார்
நமது இளைஞர்கள் தேர்வுகளை எழுதி வரும் நிலையில் நாம் அனைவரும் அவர்களுக்கு உதவுவோம்: பிரதமர்
‘தேர்வு வீரர்கள்’  புத்தகத்தின் புதுப்பிக்கப்பட்ட பதிப்பை பிரதமர் திரு நரேந்திர மோடி மகிழ்ச்சியுடன் அறிவித்தார்.
‘தேர்வு வீரர்கள்’ புதிய பதிப்பில் மாணவர்கள், பெற்றோர்கள் மற்றும் ஆசிரியர்களின் மதிப்புமிகுந்த உள்ளீடுகள் இணைக்கப்பட்டு செரிவூட்டப்பட்டுள்ளதாக அவர் கூறினார்.
குறிப்பாக பெற்றோர்கள் மற்றும் மாணவர்களின் ஆர்வத்தை தூண்டும் குறிப்பிடத்தக்க புதிய பகுதிகள் இதில் சேர்க்கப்பட்டுள்ளதாகவும் அவர் கூறினார்.
“நமது இளைஞர்கள் தேர்வுகளை எழுதி வரும் நிலையில் நாம் அனைவரும் அவர்களுக்கு உதவுவோம்,” என்று பிரதமர் தெரிவித்துள்ளார்.
இது குறித்து தமது டிவிட்டர் பக்கத்தில் பதிவிட்டுள்ள பிரதமர், “தேர்வு காலம் தொடங்குவதால், #ExamWarriors புதுப்பிக்கப்பட்ட பதிப்பை பகிர நான் மகிழ்ச்சியடைகிறேன்.
புதிய சூத்திரங்களும், ஆர்வமூட்டக்கூடிய பல்வேறு செயல்பாடுகளும் இப்புத்தகத்தில் உள்ளன. தேர்வுக்கு முன்னர் மன அழுத்தமில்லாமல் இருப்பதை இந்த நூல் வலியுறுத்துகிறது.
தேர்வுக்கு தயாராவதை எவ்வாறு மகிழ்ச்சியுடையதாக்குவது?
வீட்டில் தேர்வுக்கு தயாராகும் போது சுவாரசியமான ஏதேனும் ஒன்றை நம்மால் செய்ய முடியுமா?
இதற்கெல்லாம் ஒரு தீர்வுண்டு...நமோ செயலியில் உள்ள புத்தம் புதிய #ExamWarriors பகுதி.
மாணவர்கள் மற்றும் பெற்றோர்களுக்கு சுவாரசியமான பல்வேறு செயல்பாடுகள் இதில் உள்ளன.
#ExamWarriors புதிய பதிப்பில் மாணவர்கள், பெற்றோர்கள் மற்றும் ஆசிரியர்களின் மதிப்புமிகுந்த உள்ளீடுகள் இணைக்கப்பட்டு செரிவூட்டப்பட்டுள்ளதாக அவர் கூறினார்.
குறிப்பாக பெற்றோர்கள் மற்றும் மாணவர்களின் ஆர்வத்தை தூண்டும் குறிப்பிடத்தக்க புதிய பகுதிகள் இதில் சேர்க்கப்பட்டுள்ளன.
நமது இளைஞர்கள் தேர்வுகளை எழுதி வரும் நிலையில் நாம் அனைவரும் அவர்களுக்கு உதவுவோம்,” என்று கூறியுள்ளார்.
பிரதமர் அலுவலகம்
முன்னாள் பிரதமர் இந்திரா காந்தியின் பிறந்த நாளையொட்டி அவருக்கு பிரதமர் மரியாதை
முன்னாள் பிரதமர் இந்திரா காந்தியின் பிறந்த நாளையொட்டி அவருக்கு பிரதமர் திரு நரேந்திர மோடி மரியாதை செலுத்தியுள்ளார். “நமது முன்னாள் பிரதமர் இந்திராகாந்தியின் பிறந்த நாளில் அவருக்கு மரியாதை செலுத்துகிறேன்” என்று பிரதமர் தெரிவித்துள்ளார்.
|
|
நமது முன்னாள் பிரதமர் இந்திராகாந்தியின் பிறந்த நாளில் அவருக்கு மரியாதை செலுத்துகிறேன்
— Narendra Modi
மத்திய அமைச்சரவை
ஹோமியோபதியில் சீர்திருத்தங்கள்
மத்திய ஹோமியோபதி கவுன்சில் பதவிக் காலம் 2018 மே 18ல் இருந்து இரண்டு ஆண்டுகளுக்கு நீட்டிக்கப் படுகிறது
ஹோமியோபதி மத்திய கவுன்சில்  மசோதா 2019-க்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஹோமியோபதி மத்திய கவுன்சில்  மசோதா 2019-க்கு ஒப்புதல் அளிக்கப்பட்டது.
தாக்கம்:
மத்திய கவுன்சிலை மாற்றி அமைப்பதற்கான கால அவகாசத்தை இப்போதைய ஓராண்டு காலத்தில் இருந்து இரண்டு ஆண்டு காலமாக நீட்டிக்க மசோதா வகை செய்கிறது. நிர்வாகக் குழு உறுப்பினர்களின் பதவிக் காலத்தை 2019 மே 17ல் இருந்து மேலும் ஓராண்டுக்கு நீட்டிக்கும் வகையில் இது அமைந்துள்ளது.
மத்திய ஹோமியோபதி கவுன்சில் தனது அதிகாரங்களை அமல் செய்வதற்கும் கவுன்சிலின் பணிகளை ஆற்றுவதற்கும் இது உதவியாக இருக்கும்.
அமலாக்கம்:
மத்திய ஹோமியோபதி கவுன்சில்  அவசரச் சட்டம், 2019 -க்கு மாற்றாக இது அமைந்து, கவுன்சிலின் பதவிக் காலத்தை மேலும் ஓராண்டுக்கு நீட்டிப்பதாக இருக்கும்.
பின்னணி:
மத்திய ஹோமியோபதி கவுன்சிலின் செயல்பாடுகள், நிபுணத்துவம் வாய்ந்த மற்றும் தகுதி வாய்ந்த ஹோமியோபதி டாக்டர்கள் மற்றும் நிபுணத்துவம் வாய்ந்த நிர்வாகிகளைக் கொண்ட இயக்குநர்கள் குழுவிடம் ஒப்படைக்கப் பட்டுள்ளது. கவுன்சில் மாற்றி அமைக்கப்பட வேண்டும். ஹோமியோபதி மாநில பதிவேடுகள் அப்டேட் செய்யப்படாததாலும், பொதுத்தேர்தல் வந்துவிட்டதாலும் ஓராண்டு காலத்துக்குள் கவுன்சில் மாற்றி அமைக்கப்படாமல் போனதால், பதவிக் காலம் நீட்டிக்கப் பட்டுள்ளது.
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளின் திறன் மேம்பாடு, மறுவாழ்வு மற்றும் அதிகாரமளித்தலுக்கு சிஆர்சி- ஷில்லாங் சேவைகளை 2022, மே 17 அன்று டாக்டர் வீரேந்திர குமார் தொடங்கிவைக்கிறார்
மாற்றுத்திறனாளிகளின் திறன் மேம்பாடு, மறுவாழ்வு மற்றும் அதிகாரமளித்தலுக்கு மேகாலயாவில் சிஆர்சி- ஷில்லாங் சேவைகளை நாளை 2022, மே 17 அன்று மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திரகுமார் தொடங்கிவைக்கவுள்ளார்.
மத்திய சமூக நீதி மற்றும் அதிகாரமளித்தல் துறை இணையமைச்சர் செல்வி பிரதிமா பௌமிக், மேகாலயா அரசின் சமூக நலத்துறை அமைச்சர் திரு கிர்மென் ஷில்லா, மேகாலயா நாடாளுமன்ற உறுப்பினர் திரு வின்சென்ட் எச் பாலா, கிழக்கு காசி குன்றுகள் மாவட்ட சட்டப்பேரவை உறுப்பினர் திருமதி மாசெல் அம்பரீன் லிங்டோ ஆகியோர் இந்த விழாவில் கலந்து கொள்வார்கள்.
ஷில்லாங்கின் தன்கேட்டியில் உள்ள மான்ஃபோர்ட் கட்டடத்தில் மேகாலயா அரசால் வழங்கப்பட்ட சுமார் 10 ஏக்கர் நிலப்பரப்பில் சிஆர்சி - ஷில்லாங் அமைந்துள்ளது.
நாட்டின் பல்வேறு பகுதிகளில் குறிப்பாக வடகிழக்கு மாநிலங்களில் சிஆர்சி மையங்களை மத்திய அரசு அமைத்துள்ளது. ஷில்லாங்கில் அமையவிருக்கும் சிஆர்சி இத்தகைய மையங்களில் இருபதாவது மையமாகும்.
ஷில்லாங்கில் உள்ள சிஆர்சி மையம் சிகிச்சை சேவைகளை வழங்குவது மட்டுமின்றி சிறப்புக் கல்வி, இயன்முறை சிகிச்சை, மறுவாழ்வுக்கான தொழிற்பயிற்சி, உளவியல், செயல்பாடு மற்றும் இயங்குவதற்கான பயிற்சி, தொழில் சார்ந்த சிகிச்சை, பேச்சு மற்றும் கேட்டல் சேவைகள், வழிகாட்டுதல் மற்றும் ஆற்றுப்படுத்துதல், சமூகம் சார்ந்த மறுவாழ்வு சேவைகளையும் வழங்கும். சிஆர்சி மையம் நிதி உதவி மற்றும் உபகரணங்களையும் மாற்றுத்திறனாளிகளுக்கு வழங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825701
பிரதமர் அலுவலகம்
தேர்வு குறித்த சுவையான தொகுப்பை பிரதமர் பகிர்ந்துள்ளார்
தேர்வு குறித்த மன அழுத்தத்தைக் குறைக்க உதவும் தேர்வு பற்றிய உரையாடலில் மந்திரங்கள் மற்றும் செயல்பாடுகளின் சுவையான தொகுப்பைப் பிரதமர் திரு நரேந்திர மோடி பகிர்ந்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“இது தேர்வு காலம். நமது #தேர்வு வீரர்கள் தேர்வுத் தயாரிப்புகளில் மூழ்கி இருப்பதால், மந்திரங்கள் மற்றும் செயல்பாடுகளின் சுவையான தொகுப்பைப் பகிர்ந்துகொள்வது, தேர்வு மன அழுத்தத்தைக் குறைக்கவும், தேர்வுகளைக் கொண்டாடவும் உதவும். இதனைப் பாருங்கள்…”
சுகாதாரம் மற்றும் குடும்ப நலத்துறை அமைச்சகம்
``கோவிட்-19க்கு எதிரான நடவடிக்கைகளில் உதவி செய்ய ரோட்டரி தன்னார்வலர்கள் முன்வர வேண்டும்'' - டாக்டர் ஹர்ஷ் வர்தன்
``கோவிட்-19 நோய்த் தாக்குதலுக்கு எதிரான நடவடிக்கைகளில் ரோட்டரி சங்கத்தினர் பெரும் பங்களிப்பு செய்ததை நான் பெரிதும் மதிக்கிறேன். பிஎம் கேர்ஸ் நிதியத்திற்கும், சாதனங்கள், கிருமிநாசினிகள், உணவு, தனிப்பட்ட முழு உடல் பாதுகாப்புக் கவச உடைகள் மற்றும் N95 முகக் கவச உறைகளை மருத்துவமனைகளுக்கு வழங்குவதிலும் பங்களிப்பு செய்தது உண்மையில் பாராட்டுக்குரியது'' என்று மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்தன் கூறியுள்ளார்.
நாடு முழுக்க உள்ள ரோட்டரி சங்கத்தினருடன் காணொலிக் காட்சி மூலம் உரையாடிய போது அவர் இந்தக் கருத்தைத் தெரிவித்தார். கோவிட்-19க்கு எதிரான செயல்பாடுகளில் நிறைய பேரை உதவிப் பணியில் ஈடுபடச் செய்ய வேண்டும் என்ற நோக்கத்தில் காணொலிக் காட்சி மூலமான இந்தச் சந்திப்புக்கு ஏற்பாடு செய்யப்பட்டிருந்தது. ``27 ஆண்டுகளுக்கு முன்பு நான் பொது வாழ்க்கையில் ஈடுபடத் தொடங்கியதில் இருந்து, டெல்லியிலும், இந்தியாவில் இருந்தும் போலியோவை விரட்டுவதற்கு ரோட்டரி சங்கத்தினர் தங்கள் சேவைகளைச் செய்து வருகின்றனர். இப்போது கோவிட்-19 தாக்குதலின் சவால்களால் ஏற்பட்டுள்ள பிரச்சினைகளை வெற்றி கொள்வதில் அரசின் முயற்சிகளுக்கு தங்களுடைய உதவிகளை ரோட்டரி சங்கத்தினர் உறுதிப்படுத்தி வருகின்றனர். உலகில் 215 நாடுகளில் பரவியுள்ள கோவிட்-19 நோயினை முறியடிக்க நாம் அனைவரும் ஒன்றுபட்டு போராட வேண்டிய காலகட்டமாக இது உள்ளது'' என்று அவர் கூறினார்.
பிஎம் கேர்ஸ் நிதி என்ற அவசர சூழ்நிலை பயன்பாட்டுக்கான பிரதமரின் நிவாரண நிதிக்கு ரூ.26 கோடி வழங்கியதற்கும் ரோட்டரி சங்கத்தினருக்கு டாக்டர் ஹர்ஷ் வர்தன் நன்றி தெரிவித்தார். மேலும் ரூ.75 கோடி மதிப்பிலான பணிகளை இந்த சங்கத்தினர் நிறைவேற்றிக் கொடுத்திருப்பதாகவும் அவர் தெரிவித்தார். இதுபோன்ற மனிதாபிமான உதவிகள் பாராட்டுக்கு உரியவை என்றார் அவர்.
``இந்த நோயால் கவலைப்படும் பல நாடுகள், இதற்கான தடுப்பூசி மருந்து மற்றும் சிகிச்சை மருந்து தயாரிக்கும் முயற்சிகளில் ஈடுபட்டுள்ளன. இந்த மருந்துகளை உருவாக்குவதற்கு நீண்ட காலமாகும். பிறகு உலகம் முழுக்க பாதிக்கப்பட்ட மக்களுக்கு அவற்றைப் பயன்படுத்துவதற்கு அவகாசம் தேவைப்படும். என் தலைமையிலான அறிவியல் மற்றும் தொழில்நுட்ப அமைச்சகம் இதுதொடர்பான புதுமை சிந்தனை முயற்சிகளில் ஈடுபட்டுள்ளது. பரிசோதனைப் பணிகளை வெகு சீக்கிரமாக மேற்கொள்வதற்கான சில திட்டங்களுக்கு நிதியுதவி அளிக்கப்பட்டுள்ளது'' என்று அவர் தெரிவித்தார். ``குறைந்த விலையிலான நோய்க்குறி கண்டறியும் பரிசோதனை உபகரணத் தொகுப்பு மூலம், இரண்டு மணி நேரத்தில் கோவிட்-19 பாதிப்பைக் கண்டறிய முடியும். இந்தத் தொகுப்புகளை ஸ்ரீ சித்திரத் திருநாள் மருத்துவ அறிவியல் மற்றும் தொழில்நுட்ப நிலையம்  உருவாக்கியுள்ளது. அறிவியல் தொழில்நுட்பத் துறையின் நிதியில் உருவாக்கப்பட்டுள்ள - Chitra GeneLAMP-N - என்ற இந்த பரிசோதனை உபகரணங்களின் தொகுப்பு சார்ஸ்-சி.ஓ.வி.-2 என் - மரபணுவைக் கண்டறிவதில் சிறப்புத்தன்மை வாய்ந்தது. இது மரபணுவின் இரண்டு பகுதிகளைக் கண்டறியும். மரபணுவின் ஒரு பகுதி இப்போதைய வேகத்தில் பரிணாம வளர்ச்சி பெற்றாலும்கூட, இந்தப் பரிசோதனையில் இருந்து தப்பிவிட முடியாமல் இருப்பதை அது உறுதி செய்யும்'' என்று ஹர்ஷ் வர்தன் தெரிவித்தார்.
(Visitor Counter : 136
பாதுகாப்பு அமைச்சகம்
இந்தியா-ஆஸ்திரேலியா கடல்சார் ரோந்து விமான ஒருங்கிணைந்த செயல்பாடுகள்
இந்திய கடற்படையின் பி8-ஐ கடல்சார் ரோந்து மற்றும் உளவு விமானம் ஆஸ்திரேலியாவின் டார்வினுக்கு சென்றடைந்துள்ளது.
அங்கு தங்கியிருக்கும் காலத்தில், இந்தியக் கடற்படையின் கடல்சார் ரோந்துப் படையான அல்பாட்ராஸ் குழு, ராயல் ஆஸ்திரேலிய விமானப்படையின் 92-வது பிரிவைச் சேர்ந்த வீரர்களுடன் கூட்டு செயல்பாட்டில் ஈடுபட திட்டமிட்டுள்ளது.
கடல்சார் கள விழிப்புணர்வை அதிகரிப்பு, நீர்மூழ்கி மற்றும் மேற்பரப்பு கண்காணிப்பு ஆகியவற்றில் ஒருங்கிணைந்த செயல்பாடுகளை இரு நாடுகளைச் சேர்ந்த பி8 விமானங்கள் மேற்கொள்ளும்.
கடலில் இருதரப்பு மற்றும் பலதரப்பு பயிற்சிகள் மூலம் இரு கடல் நாடுகளுக்கிடையேயான தொடர்பு சமீப காலங்களில் அதிகரித்துள்ளது. மலபார் மற்றும் ஆஸ்இன்டெக்ஸ் தொடர் பயிற்சிகளின் போது பி8 விமானங்கள் கூட்டாகச் செயல்பட்டன. மேலும், இயக்க நடைமுறைகள் மற்றும் தகவல் பகிர்வு பற்றிய பொதுவான புரிதலை இரு தரப்பும் கொண்டுள்ளன.
இந்தோனேசியாவிற்கும் வடக்கு ஆஸ்திரேலியாவிற்கும் இடையே உள்ள கடல்பரப்பு இரு நாடுகளுக்கும் பரஸ்பர ஆர்வமுள்ள பகுதியாகும். இப்பிராந்தியத்தில் சுதந்திரமான, வெளிப்படையான மற்றும் விதிகள் அடிப்படையிலான ஒழுங்கை இரு நாடுகளும் வலுப்படுத்துகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815846
வணிகம் மற்றும் தொழில்துறை அமைச்சகம்
ஒட்டுமொத்த விலைக் குறியீட்டு எண் அடிப்படையிலான பணவீக்கம், ஜூன் 2022- இல் 15.18%ஆக பதிவு
2022, ஜூன் மாதத்திற்கான அகில இந்திய ஒட்டுமொத்த விலைக் குறியீட்டு எண் அடிப்படையிலான வருடாந்திர பணவீக்க விகிதம் 15.18%ஆக  பதிவாகியுள்ளது. இது, இதற்கு முந்தைய மே மாதத்தின் 15.88%ஐ விட சற்று குறைவு.
தாது எண்ணெய், உணவுப் பொருட்கள், பெட்ரோலியம் மற்றும் இயற்கை எரிவாயுவின் கச்சாப் பொருட்கள், ஆதார உலோகங்கள், ரசாயனம் மற்றும் ரசாயனப் பொருட்கள் ஆகியவற்றின் விலை, கடந்த ஆண்டு இதே மாதத்தைவிட உயர்ந்திருப்பதால், 2022, ஜூன் மாதத்தின் பணவீக்க விகிதம் அதிகரித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1841416
----
(Visitor Counter : 176
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 8 ஆண்டுகளில் பிரதமர் திரு நரேந்திர மோடி தலைமையிலான மத்திய அரசில் தகவல் அறியும் உரிமைச்சட்டத்தின் கீழ் தாக்கல் செய்யப்பட்ட மனுக்களுக்கு அதிகளவில் தீர்வு கண்டு சாதனை
கொரோனா பெருந்தொற்று நெருக்கடியையும் மீறி கடந்த எட்டு ஆண்டுகளில் பிரதமர் திரு நரேந்திர மோடி தலைமையிலான மத்திய அரசு, தகவல் அறியும் உரிமைச்சட்டத்தின் கீழ்  மனுக்கள் தாக்கல் செய்யப்பட்ட மனுக்களுக்கு அதிகளவில் தீர்வு காணப்பட்டு சாதனை படைக்கப்பட்டிருப்பதாக, மத்திய அறிவியல் தொழில்நுட்பம், விண்வெளி, புவி அறிவியல், தனிநபர் நலன், ஓய்வூதியம் மற்றும் பொதுமக்கள் குறைதீர்ப்பு துறை இணையமைச்சர் டாக்டர் ஜிதேந்திரசிங் தெரிவித்துள்ளார். மற்ற காலங்களுடன் ஒப்பிடும்போது, குறிப்பாக கொரோனா பாதித்த பெருந்தொற்று காலத்தில், ஆர்டிஐ கீழ் தாக்கல் செய்யப்பட்ட மனுக்கள் மீது தகுந்த விசாரணை நடத்தப்பட்டு அதிகளவில் தீர்வு காணப்பட்டது என்று கூறியுள்ளார்.
மாநிலங்களவையில் எழுப்பப்பட்ட கேள்விக்கு பதில் அளித்து பேசிய அவர், கடந்த 2007முதல் 2014ம் ஆண்டு வரையிலான 7 ஆண்டுகளில், காங்கிரஸ் தலைமையிலான ஐக்கிய முற்போக்கு கூட்டணி  ஆட்சியில் 1,32,406 ஆர்டிஐ மனுக்களுக்கு தீர்வு காணப்பட்டதாகக் கூறினார். அதே நேரத்தில் 2014ம் ஆண்டு முதல் 2021ம் ஆண்டு வரையிலான ஏழு ஆண்டுகளில் பிரதமர் திரு நரேந்திர மோடி தலைமையிலான மத்திய அரசு 1,60,643 மனுக்களுக்கு தீர்வு காணப்பட்டிருப்பதை சுட்டிக்காட்டினார். அதாவது, யூபிஏ அரசு, தீர்வு கண்ட மனுக்கள் சதவீதம் 81.79ஆகவும், திரு.நரேந்திர மோடி அரசு தீர்வு கண்ட மனுக்கள் சதவீதம் 92 ஆக இருப்பதையும் அமைச்சர் எடுத்துக் கூறினார்.
குறிப்பாக பெருந்தொற்றுக் காலத்தில் அனைவரும் ஆன்லைன் மூலம் தங்கள் பணிகளை தவறாமல் செய்ததே இந்த வெற்றிக்கு காரணம் என்றும் டாக்டர் ஜிதேந்திர சிங் குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
உலகிலேயே 10 லட்சம் மக்கள் தொகையில் குறைவான இறப்புகளை காணும் நாடுகளில் ஒன்றாக இந்தியா தொடர்ந்து உள்ளது
கொவிட்-19 காரணமாக ஏற்படும் உயிரிழப்புகளில், உலகிலேயே 10 லட்சம் மக்கள் தொகையில் குறைவான இறப்புகளை காணும் நாடுகளில் ஒன்றாக இந்தியா தொடர்ந்து உள்ளது. இன்று இந்த எண்ணிக்கை 81 ஆக உள்ளது.
அக்டோபர் 2 முதல் கடந்த 14 நாட்களாக 1,100-க்கும் குறைவான உயிரிழப்புகளே இந்தியாவில் நிகழ்ந்துள்ளன. 22 மாநிலங்கள்/யூனியன் பிரதேசங்களில் தேசிய சராசரியை விட குறைவான இறப்புகள் நிகழ்ந்துள்ளன.
கொவிட் மேலாண்மை மற்றும் பதிலடி நடவடிக்கைகளின் ஒரு பகுதியாக, தொற்று பரவலை கட்டுப்படுத்துவதில் மட்டுமில்லாமல், இறப்புகளின் எண்ணிக்கையை குறைப்பதிலும் சிறப்பு கவனம் செலுத்தப்படுகிறது.
கடந்த 24 மணி நேரத்தில் 70,338 நபர்கள் குணமடைந்த நிலையில், 63,371 புதிய பாதிப்புகள் கண்டறியப்பட்டுள்ளன. இது வரை குணமடைந்தவர்களின் மொத்த எண்ணிக்கை 64,53,779 ஆகும்.
குணமடைந்தோர் மற்றும் தற்போது சிகிச்சையில் உள்ளவர்களுக்கு இடையேயான இடைவெளி 56 லட்சத்தை  கடந்துள்ளது. தற்போது சிகிச்சையில் உள்ளவர்களை விட குணமடைந்தோரின் விகிதம் 8 மடங்கு அதிகமாகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1665087
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 178-வது நாள்: 38 கோடிக்கும் அதிகமான தடுப்பூசிகள் இது வரை செலுத்தப்பட்டு, முக்கிய மைல்கல் சாதனை எட்டப்பட்டுள்ளது
முக்கிய சாதனையாக, இன்றிரவு 7 மணி அளவில் வெளியான தற்காலிக அறிக்கையின் படி, 38 கோடிக்கும் அதிகமான  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 37.03 லட்சம்  தடுப்பூசி டோஸ்கள் இன்று வழங்கப்பட்டுள்ளன.
18-44 வயது பிரிவில் 16,61,804 பயனாளிகள் தங்களது முதல் டோஸ் தடுப்பூசியையும், 1,40,806 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 11,41,34,915 பேர் முதல் டோசையும், 38,88,828 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
உத்தரப் பிரதேசம், மத்தியப் பிரதேசம், ராஜஸ்தான், தமிழ்நாடு, பிகார், குஜராத், கர்நாடகா மற்றும் மகாராஷ்டிரா உள்ளிட்ட எட்டு மாநிலங்கள் 18-44 வயது பிரிவினருக்கு 50 லட்சத்திற்கும் அதிகமான தடுப்பூசிகளை வழங்கியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 6408323 பேர் முதல் டோஸ் தடுப்பூசியையும், 213136 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 216395 பேர் முதல் டோஸ் தடுப்பூசியையும், 1142 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734890
----
(Visitor Counter : 238
சிறப்பு சேவைகள் மற்றும் கட்டுரைகள்
உடல் தகுதி இந்தியா சுதந்திர ஓட்டம் 3.0
உடற்தகுதியை தனிநபரின் அன்றாட வாழ்வின் ஒரு அங்கமாக மாற்றும் நோக்கத்துடன் உடல் தகுதி இந்தியா சுதந்திர ஓட்டம் என்பது 2020 ஆம் ஆண்டு மத்திய அரசால் தொடங்கப்பட்டது. இந்த இயக்கத்தின் நோக்கம் சிறந்த ஆரோக்கியம் மற்றும் உடல்தகுதிக்கான தேடலுடன் மக்களிடையே நடைப்பயிற்சி மற்றும் ஓட்டப் பழக்கத்தை ஊக்குவிப்பதாகும்.
இந்த உடல் தகுதி இந்தியா இயக்கத்தின் ஒரு பகுதியாக சென்னை ஆவடியில் உள்ள போர் ஊர்தி ஆராய்ச்சி மற்றும் மேம்பாட்டு நிறுவனம் 2022, அக்டோபர் 2 முதல் உடல் தகுதி இந்தியா சுதந்திர ஓட்டத்தின் 3-வது நிலையை நோக்கி தொடர் நிகழ்வுகளுக்கு ஏற்பாடு செய்துள்ளது. சுதந்திரத்தின் அமிர்த பெருவிழா முன்முயற்சியின் கீழ் மகாத்மா காந்தியின் பிறந்தநாளைக் குறிக்கும் வகையில் அக்டோபர் 02 அன்று குப்பைகளை சேகரித்துக் கொண்டே ஓட்டம் என்ற பிரச்சாரம் தொடங்கப்பட்டது. இந்த பிரச்சாரத்தின் இரண்டாவது நிகழ்வு அக்டோபர் 12 அன்று போர் ஊர்தி ஆராய்ச்சி மற்றும் மேம்பாட்டு நிறுவன பிரதான நுழைவு வாயிலில் இருந்து திருவள்ளூர் மாவட்ட ஆட்சியர் அலுவலகம் வரை உடல் தகுதி இந்தியா பேரணியாக நடத்தப்பட்டது. இந்நிகழ்ச்சியில் இந்நிறுவனத்தின் 150 அதிகாரிகள் கலந்து கொண்டனர்.
இந்த பேரணியை ஆவடியில் உள்ள சி.வி.ஆர்.டி.இ.யின் முதன்மை விஞ்ஞானி மற்றும் இயக்குநரான திரு.வி.பாலமுருகன், முதன்மை விஞ்ஞானி மற்றும் கூடுதல் இயக்குனர் டாக்டர்.வி.பாலகுரு கொடியசைத்து தொடங்கி வைத்தனர். இந்த பேரணியின் போது சி.வி.ஆர்.டி.இ குழு பல்வேறு பள்ளிகள், கல்லூரிகளுக்குச் சென்று உடல் தகுதி இந்தியா இயக்கத்தின் முக்கியத்துவத்தை வலியுறுத்தியது. நிறைவாக திருவள்ளூர் மாவட்ட ஆட்சியர் அலுவலகத்தில் நடைபெற்ற நிகழ்ச்சியில் மாவட்ட ஆட்சியர் டாக்டர் ஆல்பி ஜான் வர்கீஸ் பங்கேற்று விழாவில் கலந்து கொண்ட அனைவரையும் பாராட்டினார்.
சிறப்பு சேவைகள் மற்றும் கட்டுரைகள்
ஏழைகளுக்கும் இந்திய அரசின் நலத் திட்டங்களுக்கும் இடையேயான இணைப்புப் பாலமாக சமுதாய வானொலி நிலையங்கள் செயல்படுகின்றன: மத்திய இணை அமைச்சர் திரு எல். முருகன்
“ஏழை மக்களுக்கும் இந்திய அரசின் நலத் திட்டங்களுக்கும் இடையேயான இணைப்புப் பாலமாக சமுதாய வானொலி நிலையங்கள் செயல்படுகின்றன. கொவிட்-19 தொற்று காலகட்டத்தில் பிரதமரின் கரீப் கல்யாண் அன்ன யோஜனா முன்முயற்சியை பிரதமர் திரு நரேந்திர மோடி அறிமுகப்படுத்திய போது இந்தத் திட்டம் குறித்து மக்களிடையே விழிப்புணர்வை ஏற்படுத்தும் பணியில் சமுதாய வானொலி நிலையங்கள் முக்கிய பங்காற்றின.” அதே போல ஏராளமான வானொலி நிலையங்கள் கொவிட்- 19 வழிகாட்டு நெறிமுறைகள், மன அழுத்த மேலாண்மை முதலியவை குறித்த விழிப்புணர்வையும் அதிக அளவில் ஏற்படுத்தின என்று மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வள இணையமைச்சர் திரு எல். முருகன் தெரிவித்துள்ளார்.
இரண்டு நாள் சுற்றுப்பயணமாக கர்நாடகா சென்றுள்ள அமைச்சர், சுட்டூர் மடத்தின் ஜகத்குரு டாக்டர் ஸ்ரீ சிவராத்திரி ராஜேந்திர மகாசுவாமி அவர்களின் 106-வது ஜெயந்தி விழா கொண்டாட்டங்களை முன்னிட்டு மைசூருவில் உள்ள ஜே எஸ் எஸ் கலை, வர்த்தகம் மற்றும் அறிவியல் கல்லூரியில் ஜே எஸ் எஸ் சமுதாய வானொலி சேவையை இன்று காலை தொடங்கி வைத்துப் பேசுகையில் அவர் இவ்வாறு கூறினார்.
“பிரதமர் திரு நரேந்திர மோடி தலைமையிலான மத்திய அரசு சமுதாய வானொலி நிலையங்களில் இளைஞர்களின் பங்களிப்பை அதிகரிக்க உறுதிபூண்டுள்ளது”, என்று கூறிய அவர், இதுபோன்ற வானொலி நிலையங்களை அமைப்பதற்குத் தேவையான அனைத்து உதவிகளையும் தகவல் மற்றும் ஒலிபரப்பு அமைச்சகம் அளிக்கும் என்று உறுதி அளித்தார். சமூகம், பொருளாதாரம், கலாச்சாரம், கல்வி, சுகாதாரம், நீர் மற்றும் துப்புரவு, பேரிடர் சார்ந்த விஷயங்களை எதிர்கொள்வதற்கு சமுதாய வானொலி பெரும் உதவியாக இருக்கும் என்றார் அவர்.
தற்போது நாடு முழுவதும் 329 சமுதாய வானொலி நிலையங்கள் இயங்கி வருகின்றன. அவற்றுள் 22 வானொலி நிலையங்கள் கர்நாடகாவில் இயங்குவதோடு மைசூரில் இன்று தொடங்கப்பட்டுள்ள ஜே எஸ் எஸ் சமுதாய வானொலி அந்த நகரத்தின் மூன்றாவது நிலையமாகும்.
இந்த நிகழ்ச்சியைத் தொடர்ந்து விடுதலையின் அம்ருத் மஹோத்ஸவத்தின் “ஐகானிக் வார” கொண்டாட்டங்களின் ஒரு பகுதியாக, மைசூரு அகில இந்திய வானொலி நிலையத்தில் கர்நாடக மண்டல மக்கள் தொடர்பு அலுவலகத்தின் மைசூரு கள அலுவலகம் ஏற்பாடு செய்துள்ள புகைப்பட கண்காட்சியை திறந்து வைத்து, வானொலி நிலைய பணிகளை அமைச்சர் ஆய்வு செய்தார். நிலையத்தில் அமைக்கப்பட்டுள்ள நாதாலயா என்ற பிரபல இசைக் கலைஞர்களின் புகைப்பட அரங்கையும் அமைச்சர் திரு எல். முருகன் பார்வையிட்டார்
சுகாதாரம் மற்றும் குடும்ப நலத்துறை அமைச்சகம்
சர்வதேச யோகா தினத்தன்று தில்லி மக்களுடன் டாக்டர் ஹர்ஷ் வர்தன் யோகா பயிற்சி மேற்கொண்டார்
தில்லியிலுள்ள காஷ்மீர் கேட்டில் இருக்கும் மகாராஜா அக்ரசன் பூங்காவில் இன்று நடைபெற்ற ஏழாவது சர்வதேச யோகா தின நிகழ்ச்சியில் தமது தொகுதி மக்களுடன் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் கலந்து கொண்டார்.
நிகழ்ச்சியில் பேசிய அமைச்சர், கொரோனா காரணமாக கடந்த வருடங்களோடு ஒப்பிடும்போது யோகா தின கொண்டாட்டங்கள் இந்த வருடம் எளிய முறையில் நடைபெற்றாலும், ஒட்டுமொத்த ஆரோக்கியத்தை வலுப்படுத்தும் யோகா குறித்த விழிப்புணர்வு மக்களிடம் பலமடங்கு அதிகரித்து உள்ளதாக கூறினார். 2014-ம் வருடம் ஐக்கிய நாடுகள் சபையை சர்வதேச யோகா தினத்தை அங்கீகரிக்க செய்ததன் மூலம் யோகாவை சர்வதேச கவனம் பெற வைத்ததற்காக பிரதமருக்கு அவர் நன்றி கூறினார்.
நவீன காலகட்டத்தில் யோகாவை பிரபலமடைய செய்வதற்கான அடிக்கல்லை பிரதமர் திரு நரேந்திர மோடி அவர்கள் நாட்டியுள்ளார் என்று அவர் கூறினார். தமது மனதில் யோகாவுக்கு ஏன் சிறப்பான இடம் உள்ளது என்று விளக்கிய டாக்டர் ஹர்ஷ் வர்தன், "உடல் நலமே மிகப்பெரிய செல்வம் என்பதை பெருந்தொற்று உணர்த்தியுள்ளது. உடல்நலம் மற்றும் நல்ல குணங்களை பேணுவதை அனைவரிடமும் ஊக்கப்படுத்த வேண்டும். சுகாதார அமைச்சராக கொரோனாவை கட்டுப்படுத்துவதில் நான் பெரும்பாலும் ஈடுபட்டிருந்தாலும், பணிச்சுமையில் இருந்து என்னை விடுவிப்பதற்காக பிராணாயாமம் செய்கிறேன் மற்றும் ஒரு மணி நேரத்திற்கு நடைபயிற்சி மேற்கொள்கிறேன். நான் கொவிட்டால் பாதிக்கப்படவில்லை என்ற மன உறுதி இதன் மூலம் கிடைக்கிறது," என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1729107
----
(Visitor Counter : 125
பாதுகாப்பு அமைச்சகம்
பாங்காக்கில் ஆசியான் பாதுகாப்பு அமைச்சர்கள் கூட்டத்தினிடையே அமெரிக்க பாதுகாப்பு அமைச்சர் டாக்டர் மார்க் டி எஸ்பருடன் பாதுகாப்பு அமைச்சர் ராஜ்நாத் சிங் சந்திப்பு
பிராந்திய பாதுகாப்பு மற்றும் ராணுவ ஒத்துழைப்பை விரிவுபடுத்துவது குறித்து இரு அமைச்சர்களும் ஆலோசனை
பாங்காக்கில் இன்று  ஆசியான் பாதுகாப்பு அமைச்சர்கள் கூட்டத்தினிடையே, பாதுகாப்பு அமைச்சர் திரு.ராஜ்நாத் சிங், அமெரிக்க பாதுகாப்பு அமைச்சர் டாக்டர் மார்க் டி எஸ்பருடன் இருதரப்பு பேச்சுவார்த்தை நடத்தியுள்ளார். இந்தியா-அமெரிக்கா இடையேயான நட்புறவு வளர்ந்து வருவது குறித்து மகிழ்ச்சி தெரிவித்த பாதுகாப்பு அமைச்சர், ராணுவம் மற்றும் பாதுகாப்பு, பொருளாதாரம், எரிசக்தி, தீவிரவாத எதிர்ப்பு மற்றும் மக்களிடையேயான நேரடி உறவு உள்ளிட்ட பல்வேறு துறைகளில், இரு நாடுகள் இடையேயான இருதரப்பு ஒத்துழைப்பு அதிகரித்து வருவதாக கூறினார்.
விதிமுறை சார்ந்த மற்றும் இறையாண்மை மற்றும் பிராந்திய ஒருமைப்பாட்டிற்கான மதிப்பு போன்றவற்றின் ஆதரவுடன், இந்தோ - பசிபிக் பிராந்திய விவகாரங்கள் மற்றும் இந்த பிராந்தியத்தை சுதந்திரமான, வெளிப்படையான, அமைதியான, வளம் மிக்க மற்றும் உள்ளார்ந்த பிராந்தியமாக மாற்றுவதற்கான இந்தியாவின் தொலைநோக்குத் திட்டங்களில், இந்தியா-அமெரிக்கா இடையே ஒருங்கிணைப்பு அதிகரித்து வருவதாக திரு.ராஜ்நாத் சிங் தெரிவித்தார். இந்தோ-பசிபிக் பிராந்தியத்திற்கான இந்தியாவின் தொலைநோக்குத் திட்டத்தில் ஆசியான் முக்கியமானதாகும். கூட்டுப் பயிற்சி, மனித நேய உதவி, பேரிடர் நிவாரணப் பணிகள் மற்றும் கடல்சார் எல்லை விழிப்புணர்வு உள்ளிட்ட கடல்சார் பாதுகாப்புத் துறையில் இரு நாடுகளும் ஒருங்கிணைந்து செயல்பட்டு வருகின்றன என்றும் அவர் குறிப்பிட்டார்.
பிராந்திய பாதுகாப்பு மற்றும் இருதரப்பு ராணுவ ஒத்துழைப்பு தொடர்பான பல்வேறு அம்சங்கள் குறித்து இரு அமைச்சர்களும் விவாதித்தனர். இந்த சந்திப்பு நல்ல விதமாக அமைந்ததுடன், வாஷிங்டனில் அடுத்த மாதம் நடைபெறவுள்ள 2 + 2 பேச்சுவார்த்தையின் போது விரிவாக விவாதிக்க ஆவலுடன் எதிர்நோக்கியிருப்பதாகவும் பாதுகாப்பு அமைச்சர் தெரிவித்துள்ளார்.
பின்னர், திரு.ராஜ்நாத் சிங் வெளியிட்ட டுவிட்டர் பதிவில், அமெரிக்க பாதுகாப்பு அமைச்சருடனான சந்திப்பு மிகச் சிறப்பாக அமைந்தது என்று குறிப்பிட்டுள்ளார். “இந்தியா-அமெரிக்கா இடையேயான ராணுவ ஒத்துழைப்பை விரிவுபடுத்துவதற்கான வழிமுறைகள் குறித்து நாங்கள் பேசினோம்” என்று அவர் தமது டுவிட்டர் பதிவில் குறிப்பிட்டுள்ளார்.
திறன் மேம்பாடு மற்றும் தொழில் முனைவோர் அமைச்சகம்
இளைஞர்களுக்கு டிஜிட்டல் பயிற்சிகளை அளிப்பதற்காக மைக்ரோசாப்ட் மற்றும் நாஸ்காம் உடன் அரசு ஒப்பந்தம்
டிஜிட்டல் திறன்களை வழங்கி இந்திய இளைஞர்களின் வேலை வாய்ப்புகளை அதிகரிப்பதற்காக மைக்ரோசாப்ட் மற்றும் நாஸ்காம் பவுண்டேஷனுடன் ஒப்பந்தமொன்றில் பயிற்சிக்கான தலைமை இயக்குநரகம் - மத்திய திறன் வளர்த்தல் மற்றும் வேலைவாய்ப்பு அமைச்சகம் கையெழுத்திட்டுள்ளது.
நாடு முழுவதிலும் உள்ள மூன்றாயிரம் ஐடிஐக்களில் படிக்கும் சுமார் ஒரு லட்சத்து இருபது ஆயிரம் மாணவர்களுக்கு இதன் மூலம் பயிற்சி அளிக்கப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683372
------
(Visitor Counter : 181